7.11.2014 Jurnalul Oficial al Uniunii Europene L 323/9 DECIZIA COMISIEI din 25 iunie 2014 privind ajutorul de stat SA.20949 (C 23/06) — Polonia — Technologie Buczek [notificată cu numărul C(2014) 4099] (Numai textul în limba polonă este autentic) (Text cu relevanță pentru SEE) (2014/765|UE) COMISIA EUROPEANĂ, având în vedere Tratatul privind funcţionarea Uniunii Europene, în special articolul 108 alineatul (2) primul paragraf, având în vedere Acordul privind Spaţiul Economic European, în special articolul 62 alineatul (1) litera (a), întrucât: 1. PROCEDURA (1)  Prin scrisoarea din data de 7 iunie 2006, Comisia a notificat Poloniei decizia sa de a deschide o procedură oficială de investigare în temeiul articolului 88 alineatul (2) din Tratatul CE privind ajutorul de stat menționat anterior. ( La 23 octombrie 2007, a fost adoptată Decizia 2008/344/CE a Comisiei (!) (denumită în continuare „decizia”), în care Comisia concluziona că ajutorul de stat de care beneficiase grupul Technologie Buczek (denumit în continuare „erupul TB”), producător de oțel, era incompatibil cu piaţa comună şi dispunea ca Polonia să îl recupereze de la entitățile componente ale grupului TB, şi anume societatea-mamă Technologie Buczek S.A. (denumită în continuare „TB”) şi filialele sale — Huta Buczek sp. z 0.0. (denumită în continuare „HB”) şi Buczek Automotive sp. z 0.0. (denumită în continuare „BA”), proporțional cu ajutorul de care au beneficiat efectiv. (3) La 8 ianuarie 2008, BA a introdus o acţiune pe lângă Tribunal pentru anularea parțială a deciziei. TB și HB au depus cereri separate, însă le-au retras ulterior. ( Prin hotărârea de la 17 mai 2011 (2), Tribunalul a anulat decizia în ceea ce privește BA (a se vedea o descriere detaliată mai jos, la considerentul 7). La 21 martie 2013, Curtea de Justiţie a respins calea de atac introdusă de Comisie împotriva hotărârii pronunțate de Tribunal (3). (5)  Ca urmare a anulării deciziei în ceea ce privește BA, procedura oficială de investigare C 23/06 nu a fost închisă, iar Comisia a trebuit să o redeschidă de la punctul în care a intervenit ilegalitatea. (6) La 22 aprilie 2013, 12 iunie 2013 şi 27 noiembrie 2013, Comisia a solicitat informații din partea autorităților poloneze, care au răspuns la 8 mai 2013, 26 iulie 2013 și 10 februarie 2014. 2. EVALUARE (7) Tribunalul a anulat: — articolul 1 din decizie, care declară ajutorul de stat în valoare de 20 761 643 PLN acordat ilegal grupului TB ca fiind incompatibil cu piaţa comună; (!) Decizia 2008/344/CE a Comisiei din 23 octombrie 2007 privind ajutorul de stat C 23/06 (ex NN 35/06) acordat de Polonia producătorului de oțel Technologie Buczek Group (JO L 116, 30.4.2008, p. 26). (?) Cauza T-1/08, Buczek Automotive sp. z o.0./Comisia, ECLI:EU: T:2011:216. (') Cauza C-405/11 P, Comisia/Buczek Automotive sp. z 0.0., ECLI:EU:C:2013:186.